

**ระบบเตือนภัยเศรษฐกิจอุตสาหกรรมของไทย**

**เดือนพฤศจิกายน 2567 “ส่งสัญญาณเฝ้าระวัง” ต่อเนื่องจากเดือนก่อน**

**คาดการณ์ 2 เดือนข้างหน้า “ส่งสัญญาณเฝ้าระวัง” ต่อเนื่องจากปัจจุบัน**

**คาดการณ์ 4-6 เดือนข้างหน้า “ส่งสัญญาณเฝ้าระวัง” เพิ่มขึ้นจากปัจจุบัน**

**เผยแพร่ : 25 พฤศจิกายน 2567**

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System of Industrial Economics (EWS\_IE)**

**ประเด็นสำคัญ : เดือนพฤศจิกายน 2567**

* + **เศรษฐกิจอุตสาหกรรมของไทยอยู่ในเกณฑ์เฝ้าระวังอย่างต่อเนื่อง**
	+ **ปัจจัยภายในประเทศส่งสัญญาณเฝ้าระวังต่อเนื่อง ตามยอด
	จดทะเบียนรถยนต์เชิงพาณิชย์และพื้นที่การก่อสร้างที่อยู่อาศัยปรับลดลง อย่างไรก็ตามด้านความเชื่อมั่นภาคอุตสาหกรรมปรับตัวดีขึ้นจากความคาดหวังถึงการกระตุ้นเศรษฐกิจ และการท่องเที่ยว**
	+ **ปัจจัยต่างประเทศส่งสัญญาณเฝ้าระวังต่อเนื่อง จากภาคการผลิตในสหภาพยุโรปที่ซบเซาและญี่ปุ่นชะลอตัว ส่วนในสหรัฐอเมริกา
	มีความกังวลต่อทิศทางนโยบายทางเศรษฐกิจของรัฐบาลชุดใหม่**

**ระดับสัญญาณเตือนภัยขององค์ประกอบหลัก เดือนพฤศจิกายน 2567**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

**ระดับสัญญาณเตือนภัยขององค์ประกอบหลัก 2 เดือนข้างหน้า**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

**คาดการณ์ 2 เดือนข้างหน้า (ธ.ค.67-ม.ค.68) “ส่งสัญญาณเฝ้าระวังต่อเนื่อง”** ตามแรงกดดันของปัจจัยต่างประเทศเป็นสำคัญ โดยเฉพาะ
ความกังวลต่อนโยบายของรัฐบาลใหม่ของสหรัฐอเมริกาที่จะกระทบต่อเศรษฐกิจและการค้าของโลก รวมถึงการชะลอตัวในภาคการผลิตของสหภาพยุโรปและญี่ปุ่น ขณะที่ปัจจัยภายในประเทศมีแนวโน้มดีขึ้นจากการส่งออกที่ขยายตัว การท่องเที่ยวในช่วงเทศกาลปีใหม่ และการกระตุ้นเศรษฐกิจของรัฐบาล

 **คาดการณ์ 4-6 เดือนข้างหน้า (ก.พ.-เม.ย.68) “ส่งสัญญาณเฝ้าระวังเพิ่มขึ้น”** จากปัจจัยต่างประเทศที่ส่งสัญญาณเฝ้าระวังเพิ่มขึ้น โดยเฉพาะ
ภาคการผลิตในญี่ปุ่นที่มีแนวโน้มหดตัว และภาคการผลิตที่หดตัวอย่างต่อเนื่องในสหภาพยุโรป รวมทั้งนโยบายทางการค้าระหว่างประเทศที่ยังไม่แน่นอน
ของสหรัฐอเมริกา ส่วนปัจจัยภายในประเทศ ยังคงมีปัญหาหนี้ครัวเรือนที่อยู่ในระดับสูงซึ่งเป็นปัจจัยกดดันในการฟื้นตัวของการบริโภคภายในประเทศ

**ระดับสัญญาณเตือนภัยองค์ประกอบหลัก ปัจจัยภายในประเทศ : “ส่งสัญญาณเฝ้าระวังต่อเนื่อง”**

* **ดัชนีการลงทุนภาคเอกชนของไทย (INV\_TH) : “ส่งสัญญาณเฝ้าระวังเพิ่มขึ้น”** ค่าวัฏจักรหดตัวจากเดือนก่อน จากยอดจดทะเบียนรถยนต์เชิงพาณิชย์ในกลุ่มรถกระบะและรถยนต์นั่งส่วนบุคคลเกิน 7 ที่นั่ง ที่ปรับตัวลดลง และการลดลงของพื้นที่ได้รับอนุญาตก่อสร้าง โดยเฉพาะพื้นที่สำหรับที่อยู่อาศัย
สำหรับยอดจำหน่ายครื่องจักรและอุปกรณ์ในประเทศทรงตัว โดยเพิ่มขึ้นในหมวดคอมพิวเตอร์ และลดลงในหมวดมอเตอร์ไฟฟ้าและเครื่องกำเนิดไฟฟ้า
* **ดัชนีปริมาณสินค้านำเข้าของไทย (IMV\_TH) : “ส่งสัญญาณฟื้นตัวระยะสั้น”** ค่าวัฏจักรขยายตัวจากเดือนก่อน และคาดว่าเป็นจุดสูงสุดบนคลื่นวัฏจักร โดยในหมวดวัตถุดิบมีการนำเข้าเพิ่มขึ้นของกลุ่มน้ำมันดิบและผลิตภัณฑ์ปิโตรเลียม รวมถึงแผงวงจรอิเล็กทรอนิกส์ สำหรับสินค้าทุนเพิ่มขึ้นตาม
การนำเข้าคอมพิวเตอร์ สำหรับในส่วนของสินค้าอุปโภคบริโภคมีการนำเข้าโทรศัพท์มือถือ และผลิตภัณฑ์เภสัชกรรมเพิ่มมากขึ้น
* **ดัชนีความเชื่อมั่นทางธุรกิจของไทย 3 เดือนข้างหน้า (BS\_TH\_3E) : “ส่งสัญญาณเฝ้าระวังเพิ่มขึ้น”** ค่าวัฏจักรหดตัวจากเดือนก่อน ในภาคการผลิต
ความเชื่อมั่นยังคงอยู่ในระดับต่ำกว่า 50 ต่อเนื่อง โดยความเชื่อมั่นในกลุ่มผลิตชิ้นส่วนอิเล็กทรอนิกส์ลดลงในเกือบทุกด้าน ตามการส่งออกสินค้า IC ที่หดตัว และในกลุ่มผลิตยานยนต์ ความเชื่อมั่นทรงตัวในระดับต่ำจากยอดขายที่หดตัว ส่วนภาคที่มิใช่การผลิต ความเชื่อมั่นเพิ่มขึ้นในกลุ่มโรงแรมและร้านอาหาร
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_3E) : “ส่งสัญญาณฟื้นตัวระยะสั้น”** ค่าดัชนีขยายตัวจากเดือนก่อน แต่ยังอยู่
ในระดับต่ำกว่า 100 จากมาตรการกระตุ้นเศรษฐกิจ และการเร่งเบิกจ่ายของภาครัฐที่คาดว่าจะสามารถกระตุ้นเศรษฐกิจในระยะต่อไปได้ รวมทั้งจากการส่งออกและการท่องเที่ยวที่ฟื้นตัวได้ต่อเนื่อง อย่างไรก็ตาม ยังคงมีความกัวลต่อนโยบายทางเศรษฐกิจและการค้าของสหรัฐอเมริกาหลังจากการเลือกตั้ง

**ระดับสัญญาณเตือนภัยขององค์ประกอบหลัก *ปัจจัยต่างประเทศ* : “ส่งสัญญาณเฝ้าระวังต่อเนื่อง”**

* **ดัชนีผลผลิตอุตสาหกรรมของสหภาพยุโรป (IPI\_EU) : “ส่งสัญญาณเฝ้าระวังเพิ่มขึ้น”** ค่าดัชนีหดตัวจากเดือนก่อน ตามระดับผลผลิตที่หดตัว ในหลายประเทศ อาทิ เยอรมนี ฝรั่งเศส และไอร์แลนด์ เป็นต้น เนื่องจากความอ่อนแอทางเศรษฐกิจ รวมทั้งการชะลอตัวในภาคบริการ นอกจากนี้ยังมีแรงกดดัน
ในภาคอุตสาหกรรมของสหภาพยุโรป จากความไม่แน่นอนทางเศรษฐกิจและการค้าโลกที่มีเพิ่มมากขึ้นหลังการเลือกตั้งของประธานาธิบดีของสหรัฐอเมริกา
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณปกติเบื้องต้น”** ค่าวัฏจักรขยายตัวจากเดือนก่อน คาดว่าเป็นจุดสูงสุดบน
คลื่นวัฏจักร โดยภาคการผลิตของญี่ปุ่นมีสัญญาณการหดตัวที่เพิ่มมากขึ้น จากการจ้างงานที่ส่งสัญญาณชะลอตัวลง รวมทั้งผลผลิตและคำสั่งซื้อใหม่ที่
ปรับลดลง โดยเฉพาะกลุ่มยานยนต์และเซมิคอนดักเตอร์ นอกจากนี้การส่งออกที่ปรับลดลงในตลาดสหรัฐอเมริกาและจีน ขณะที่ราคาต้นทุนการผลิตเพิ่มสูงขึ้น
* **ดัชนีชี้นำเศรษฐกิจประเทศสหรัฐอเมริกา (CLI\_US) : “ส่งสัญญาณปกติเบื้องต้น”** ค่าดัชนีขยายตัวจากเดือนก่อน คาดว่าเป็นจุดสูงสุดบนคลื่นวัฏจักรเศรษฐกิจของสหรัฐอเมริกายังคงเติบโตได้เล็กน้อย โดยการจ้างงานยังคงเพิ่มสูงขึ้น อย่างไรก็ตาม ภาคการผลิตบางส่วนได้รับผลกระทบจากพายุเฮอริเคน
* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณเฝ้าระวังเพิ่มขึ้น”** ค่าดัชนีหดตัวจากเดือนก่อน และอยู่ต่ำกว่า 100 แสดงถึง
ความกังวลต่อความไม่แน่นอนทางเศรษฐกิจและการค้าที่อาจได้รับผลกระทบจากนโยบายของรัฐบาลใหม่ รวมทั้งการปรับอัตราดอกเบี้ยในระยะข้างหน้า



**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **BSI\_TH\_3E** หมายถึง ดัชนีความเชื่อมั่นทางธุรกิจของไทย (3 เดือนข้างหน้า) (ธปท.)
4. **TISI\_TH\_3E** หมายถึง ดัชนีความเชื่อมั่นภาคอุตสาหกรรมของไทย (3 เดือนข้างหน้า) (สภาอุตสาหกรรมแห่งประเทศไทย)
5. **PMI\_JP** หมายถึง ดัชนีผู้จัดการฝ่ายจัดซื้อภาคอุตสาหกรรมญี่ปุ่น (IHS Markit)
6. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
7. **CLI\_US** หมายถึง ดัชนีชี้นำเศรษฐกิจของสหรัฐอเมริกา (OECD)
8. **BCI\_US** หมายถึง ดัชนีความเชื่อมั่นทางธุรกิจของสหรัฐอเมริกา (OECD)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน
กันยายน-ตุลาคม 2567)

**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industrial Economics: EWS-IE)**

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต



**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680606**